CELEX: 32008R1138
Language: fi
Date: 2008-10-13 00:00:00
Title: Neuvoston asetus (EY) N:o 1138/2008, annettu 13 päivänä lokakuuta 2008 , Euroopan yhteisön ja Kuuban tasavallan GATT 1994 -sopimuksen XXIV artiklan 6 kohdan ja XXVIII artiklan mukaisesti kirjeenvaihtona tekemän sopimuksen täytäntöönpanosta ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta ja täydentämisestä

19.11.2008   
            
            
               FI
            
            
               Euroopan unionin virallinen lehti
            
            
               L 308/1
            
         
      NEUVOSTON ASETUS (EY) N:o 1138/2008,
   annettu 13 päivänä lokakuuta 2008,
   Euroopan yhteisön ja Kuuban tasavallan GATT 1994 -sopimuksen XXIV artiklan 6 kohdan ja XXVIII artiklan mukaisesti kirjeenvaihtona tekemän sopimuksen täytäntöönpanosta ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta ja täydentämisestä
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Neuvoston asetuksella (ETY) N:o 2658/87 (1) otettiin käyttöön tavaranimikkeistö, jäljempänä ’yhdistetty nimikkeistö’, ja siinä vahvistettiin yhteisen tullitariffin sopimustullit.
            
         
               (2)
            
            
               Euroopan yhteisön ja Kuuban tasavallan välisen sopimuksen tekemisestä kirjeenvaihtona tehdyllä päätöksellä 2008/870/EY (2) neuvosto hyväksyi yhteisön puolesta kyseisen sopimuksen tarkoituksenaan saattaa päätökseen GATT-1994 sopimuksen XXIV artiklan 6 kohdan mukaisesti käynnistetyt neuvottelut.
            
         
               (3)
            
            
               Sen vuoksi asetusta (ETY) N:o 2658/87 olisi muutettava ja täydennettävä,
            
         ON ANTANUT TÄMÄN ASETUKSEN:
   1 artikla
   Täydennetään asetuksen (ETY) N:o 2658/87 liitteen I kolmannen osan jaksossa III oleva liite 7, jonka otsikkona on ”WTO-kiintiöt, jotka yhteisön toimivaltaiset viranomaiset avaavat”, tämän asetuksen liitteen mukaisilla määrillä.
   2 artikla
   Tämä asetus tulee voimaan sitä seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan sopimuksen voimaantulopäivästä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 13 päivänä lokakuuta 2008.
      
         
            Neuvoston puolesta
         
         
            Puheenjohtaja
         
         B. KOUCHNER
         
      
   
   
      (1)  EYVL L 256, 7.9.1987, s. 1.
   
      (2)  Ks. tämän virallisen lehden sivu 27.
   
      LIITE
      Rajoittamatta sitä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, ja myönnytykset määräytyvät tämän liitteen osalta CN-koodien sisällön mukaan, sellaisina kuin ne ovat tämän asetuksen antamishetkellä. Kun CN-koodin edellä on merkintä ”ex”, myönnytykset määräytyvät sekä CN-koodin että sitä vastaavan kuvauksen sisällön perusteella.
      Asetuksen (ETY) N:o 2658/87 liitteen I kolmannen osan jaksossa III olevan liitteen 7, jonka otsikkona on ”WTO-kiintiöt, jotka yhteisön toimivaltaiset viranomaiset avaavat”, muut ehdot ja edellytykset ovat seuraavat:
      
                  CN-koodi
               
               
                  Tavaran kuvaus
               
               
                  Muut ehdot ja edellytykset
               
            
                  Tullinimikkeen numerot
                  1701 11 10
               
               
                  Puhdistettavaksi tarkoitettu raaka ruokosokeri
               
               
                  Lisätään EY:n tariffikiintiöön Kuuballe maakohtainen kiintiö 20 000 tonnia markkinointivuodelle 2008/2009, kiintiötulli 98 EUR/t.
                  Lisätään EY:n tariffikiintiöön Kuuballe maakohtainen kiintiö 10 000 tonnia alkaen markkinointivuodesta 2009/2010, kiintiötulli 98 EUR/t.